પરંતુ શહેરીવર્ગ માટે ભાજપ પાસે એક અમોઘ હથિયાર છે, જે દર ચૂંટણીએ વપરાય છે ને અસરકારક નીવડે છે, તે છે ભયનું રાજકારણ. ચૂંટણીના મહિનાઓ અગાઉ, ભાજપ પહેલાં જાણે કે અમદાવાદ દોજખ હતું, અહીં બહુમતિ સમાજના લોકો તો રહી શકતા જ નહોતા, શહેરમાં કામ-ધન્ધો-રોજગાર હતાં જ નહીં એવી વાર્તાઓ ભાજપ એની સાથી સંસ્થાઓ થકી વહેતી કરે છે, ઘેર ઘેર પહોંચાડે છે. વડાપ્રધાન કક્ષાએથી જાહેરસભામાં પૂછાય કે ‘તમારે મંદિર જોઈએ કે મસ્જિદ’ ને છેલ્લે લાગશીવશ રોદણાં રોવાય કે તમે મત નહીં આપો તો હું ક્યાં જઈશ? આ બહુ જુનો ને જાણીતો ડર ફરી તાજો કરાવાય છે. ભણેલો પણ જરાય ગણેલો નહીં, ફૂવામાંના દેડકાથી વિશેષ કશુંય નહીં ને છતાં જગત ગુરુનો ઘમંડ ભરેલો સાધારણ ડરપોક મધ્યમ વર્ગ ફરી સત્તાપક્ષની ચાલમાં ફસાઈ ગયો. એ